Jch mīne ī minē mv̊te
Jch mīne ī minē mv̊te· ein ding vn̄ haſſe da bi zwei·
des einē ſol dur got mich niemā vꝛagē·
dc and̾ ſage ich fúr eī ſpel ·nv merket alle meiſt̾ wc dc ſi
deſwar ich ahte vf mūdes mīne niht ein ei·
ſwes h̾ze mī ze ſchaden doch wil lagē·
da enkan min gůt̾ wille volleklichē niemer w̾dē bi·
min mv̊t dē ſelbē mv̄de enkit·
alſ er mich vꝛaget in den ſelbē trúwē·
ſin wille ī minem h̾zē lit·
vn̄ bin im des wol iem̾ ebē núwe·
ſus lache er mir ſo lache ich ime· des ſin beide fro·
nv lâſſe es doꝛt vn̄ ſinge es hie trioſ trien t́ſo·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse